विपक्ष का मुख्यमंत्री के बेटे पर आरोप; सेकंडरी बोर्ड का पेपर लीक हुआ था
Telangana SSC Paper Leak Case Update - तेलंगाना में पेपर लीक मामलों के कारण दो बार के मुख्यमंत्री के. चंद्रशेखर राव (KCR) को पहली बार बैकफुट आना पड़ा है। विपक्ष ने लीक मामले में KCR और उनके बेटे के. तारक रामाराव (KTR) और बेटी के. कविता को निशाने पर लिया है
तेलंगाना में पेपर लीक मामलों के कारण दो बार के मुख्यमंत्री के. चंद्रशेखर राव (KCR) को पहली बार बैकफुट आना पड़ा है। विपक्ष ने लीक मामले में KCR और उनके बेटे के. तारक रामाराव (KTR) और बेटी के. कविता को निशाने पर लिया है। भाजपा और कांग्रेस ने लीक में राज्य कैबिनेट में मंत्री KTR और उनके करीबियों का हाथ होने का आरोप लगाया है।
सेकंडरी बोर्ड का हिंदी और तेलुगु के 4 अप्रैल को पर्चा लीक में 4.90 लाख बच्चे बैठे थे। राज्य परीक्षा आयोग ग्रुप-वन का पर्चा भी लीक हुआ था। इसमें 3 लाख से ज्यादा अभ्यार्थियों ने हिस्सा लिया था। पर्चे लीक के कारण 8 लाख परीक्षार्थियों के भविष्य पर संकट आ गया है।
भाजपा को बड़ा खतरा मान रही BRS 
पेपर लीक में BRS को भाजपा-कांग्रेस दोनों घेर रहे हैं। लेकिन BRS भाजपा को बड़ा खतरा मानकर चल रही है। लीक में नाम घसीटे जाने पर KTR ने भाजपा प्रदेश अध्यक्ष संजय कुमार के खिलाफ ही एक करोड़ की मानहानि का मुकदमा दर्ज किया, जबकि कांग्रेस प्रदेश अध्यक्ष रेवत रेड्‌डी ने भी आरोप लगाए थे। तेलंगाना में भाजपा के बढ़ते जनाधार को BRS बड़ी चुनौती मान रही है।
अब आगे क्या...चुनावों में अपना पाला कमजोर देख कांग्रेस से डील कर सकते हैं KCR
राजनीतिक विश्लेषकों का मानना है कि KCR पेपर लीक मामले में कांग्रेस के आरोपों के बावजूद सॉफ्ट है। सूत्रों के अनुसार, यदि KCR को सत्ता में वापसी की संभावनाएं कम लगीं तो वे कांग्रेस के साथ डील कर सकते हैं। ये डील औपचारिक भी हो सकती है और भीतरखाने भी।
तेलंगाना में पॉलिटिक्स से जुड़ी ये खबर भी पढ़ें...
तेलंगाना BJP अध्यक्ष को 14 दिन की न्यायिक हिरासत, पेपर लीक केस में बंदी संजय कुमार गिरफ्तार
तेलंगाना में SSC बोर्ड का पर्चा लीक मामले में कोर्ट ने भाजपा अध्यक्ष बंदी संजय कुमार को 14 दिन की न्यायिक हिरासत में भेज दिया है। पुलिस ने मंगलवार आधी रात करीमनगर स्थित उनके आवास पहुंची और उन्हें गाड़ी में बैठाकर ले गई। इस दौरान भाजपा समर्थक और पुलिस के बीच टकराव की स्थिति भी बनी। पूरी खबर पढ़ें...